CELEX: 32009R1293
Language: sl
Date: 2009-12-23 00:00:00
Title: Uredba Komisije (EU) št. 1293/2009 z dne 23. decembra 2009 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnega računovodskega standarda (MRS) 32 (Besedilo velja za EGP)

24.12.2009   
            
            
               SL
            
            
               Uradni list Evropske unije
            
            
               L 347/23
            
         
      UREDBA KOMISIJE (EU) št. 1293/2009
   z dne 23. decembra 2009
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnega računovodskega standarda (MRS) 32
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 8. oktobra 2009 objavil spremembe mednarodnega računovodskega standarda (MRS) 32 Finančni instrumenti: Predstavitev – Klasifikacija izdaj pravic, v nadaljnjem besedilu: sprememba MRS 32. Sprememba MRS 32 pojasni, kako se obračunajo določene pravice, ko so izdani instrumenti izraženi v valuti, ki ni funkcijska valuta izdajatelja. Če so takšni instrumenti izdani sorazmerno izdajateljevim obstoječim delničarjem za določen denarni znesek, morajo biti razvrščeni kot lastniški kapital, tudi če je njihova izpolnitvena cena izražena v valuti, ki ni funkcijska valuta izdajatelja.
            
         
               (3)
            
            
               Posvetovanje s skupino tehničnih strokovnjakov Evropske svetovalne skupine za računovodsko poročanje (EFRAG) potrjuje, da sprememba MRS 32 izpolnjuje tehnična merila za sprejetje, določena v členu 3(2) Uredbe (ES) št. 1606/2002. Svetovalna skupina za presojo mnenj o računovodskih standardih je v skladu s Sklepom Komisije 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG) (3), preučila mnenje EFRAG o potrditvi in svetovala Evropski komisiji, da je poročanje dobro uravnoteženo in objektivno.
            
         
               (4)
            
            
               Uredbo (ES) št. 1126/2008 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   V Prilogi k Uredbi (ES) št. 1126/2008 Mednarodnega računovodskega standarda (MRS) 32 Finančni instrumenti: Predstavljanje se spremeni, kakor je navedeno v Prilogi k tej uredbi.
   Člen 2
   Posamezna družba začne uporabljati spremembo MRS 32, kakor je navedena v Prilogi k tej uredbi, najpozneje na datum začetka svojega prvega poslovnega leta, ki se začne po 31. januarju 2010.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. decembra 2009
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 243, 11.9.2002, str. 1.
   
      (2)  UL L 320, 29.11.2008, str. 1.
   
      (3)  UL L 199, 21.7.2006, str. 33.
   
      PRILOGA
      
         MEDNARODNI RAČUNOVODSKI STANDARDI
      
      
                  MRS 32
               
               
                  Sprememba MRS 32 Finančni instrumenti: Predstavitev
                  
               
            
         „Razmnoževanje je dovoljeno znotraj Evropskega gospodarskega prostora. Vse obstoječe pravice so pridržane zunaj EGP, z izjemo pravice do razmnoževanja za osebno ali drugo pošteno uporabo. Dodatne informacije so na voljo na spletni strani IASB www.iasb.org“.
      
      KLASIFIKACIJA IZDAJ PRAVIC
      
         Sprememba MRS 32
      
      
         
            Finančni inštrumenti: Predstavitev
         
      
      Odstavka 11 in 16 se spremenita. Doda se odstavek 97E.
      OPREDELITVE POJMOV (GLEJTE TUDI ODSTAVKE AG3–AG23)
      
                  
                     11
                  
               
               
                  V tem standardu so uporabljeni naslednji izrazi, katerih pomeni so natančno določeni:
                  
                     …
                  
                  
                     
                        Finančna obveznost je vsaka obveznost, ki je:
                  
                  
                              
                                 (a)
                              
                           
                           
                              
                                 …
                              
                           
                        
                              
                                 (b)
                              
                           
                           
                              
                                 pogodba, ki se lahko poravna ali se bo poravnala z lastnimi kapitalskimi instrumenti podjetja in je:
                              
                              
                                          
                                             (i)
                                          
                                       
                                       
                                          
                                             neizpeljan instrument, za katerega je podjetje (lahko) zavezano izročiti spremenljivo število lastnih kapitalskih instrumentov podjetja, ali
                                          
                                       
                                    
                                          
                                             (ii)
                                          
                                       
                                       
                                          
                                             izpeljan instrument, ki se lahko ali se bo poravnal drugače kot z zamenjavo določenega zneska denarja ali drugega finančnega sredstva za določeno število lastnih kapitalskih instrumentov podjetja. Za ta namen so pravice, opcije ali nakupni boni za pridobitev določenega števila lastnih kapitalskih instrumentov podjetja v zameno za določen znesek v kateri koli valuti kapitalski instrumenti, če podjetje vsem svojim obstoječim lastnikom istega razreda ponudi sorazmerno pravice, opcije ali nakupne bone lastnih neizpeljanih kapitalskih instrumentov. Poleg tega so za ta namen lastni kapitalski instrumenti podjetja …
                                          
                                       
                                    
                        
            PREDSTAVITEV
      
         Obveznosti in lastniški kapital (glejte tudi odstavke AG13–AG14J in AG25–AG29A)
      
      
                  16
               
               
                  Ko izdajatelj uporabi opredelitve pojmov iz odstavka 11 za določitev, ali se finančni instrument šteje kot kapitalski instrument in ne kot finančna obveznost, je ta instrument kapitalski instrument samo, če sta izpolnjena oba pogoja (a) in (b) spodaj.
                  
                              (a)
                           
                           
                              …
                           
                        
                              (b)
                           
                           
                              Če se instrument lahko poravna ali se bo poravnal z lastnimi kapitalskimi instrumenti izdajatelja in je:
                              
                                          (i)
                                       
                                       
                                          neizpeljan instrument, ki za izdajatelja ne pomeni nobene pogodbene obveznosti izročiti spremenljivo število njegovih lastnih kapitalskih instrumentov, ali
                                       
                                    
                                          (ii)
                                       
                                       
                                          izpeljan instrument, ki ga bo izdajatelj poravnal samo z zamenjavo določenega zneska denarja ali drugega finančnega sredstva za določeno število izdajateljevih lastnih kapitalskih instrumentov. Za ta namen so pravice, opcije ali nakupni boni za pridobitev določenega števila lastnih kapitalskih instrumentov podjetja v zameno za določen znesek v kateri koli valuti kapitalski instrumenti, če podjetje vsem svojim obstoječim lastnikom istega razreda ponudi sorazmerno pravice, opcije ali nakupne bone lastnih neizpeljanih kapitalskih instrumentov. Poleg tega za ta namen lastni kapitalski instrumenti izdajatelja ne zajemajo instrumentov, ki imajo vse značilnosti in izpolnjujejo pogoje, opisane v 16.A in 16.B členu ali 16.C in 16.D členu, ali instrumentov, ki so pogodbe za prihodnji prejem ali izročitev izdajateljevih lastnih kapitalskih instrumentov.
                                       
                                    
                        Pogodbena obveza …
               
            DATUM UVELJAVITVE IN PREHOD
      
                  97E
               
               
                  Odstavka 11 in 16 sta bila spremenjena s Klasifikacijo izdaj pravic, ki je bila izdana oktobra 2009. Podjetje mora uporabljati navedeno spremembo za letna obdobja, ki se začnejo 1. februarja 2010 ali pozneje. Uporaba je dovoljena pred tem datumom. Če podjetje uporabi spremembo v zgodnejšem obdobju, ta podatek razkrije.